Document ID: /roh_data/filtered/fineweb-2-filterrobots_roh.jsonl.gz/29610

Tenor l’Uffizi da guaud e privels da natira è il stan actual dals custs dal project parzial «mesiras d’urgenza, rumida e deponia» tar 11,6 milliuns francs. Sco Fernando Giovanoli, il sindaco da la vischnanca Bregaglia ha ditg envers RTR, surpassan ils custs totals da las lavurs da rumida però il credit da 12 milliuns francs che la radunanza communala aveva approvà il zercladur da l’onn 2018. Perquai suttametta la vischnanca Bregaglia a la populaziun la dumonda d’in credit supplementar dad in milliun francs. Las subvenziuns davart chantun Grischun e Confederaziun èn prevesidas tar 90,8%.
La populaziun da la vischnanca Bregaglia decida a la radunanza communala dals 8 d’october davart il credit.